गोदान दिल्ली,31 जुलाइ 2022: आथिकालनि समाव गोबां सुबुंफोरानो बिगुरजों सोमोनदो थानाय जेंनाजों बुगिनांदों।
 सुबुंफोरा बिगुरनि जेंनानिफ्राय रेहाय मोननो गोबां राहा लायो। नाथाय थेवब्लाबो बिगुरनि जेंनानिफ्राय रेहाय मोननो हाया।  मोनथिनो मोननाय बायदिब्ला नीम बिलाइनि दैजों बिगुरनि जेंनाखौ जानगार खालामनो हायो। बेनि थाखायनि नीम बिलाइनि दैजों सानफ्रामबो मोखांखौ सुनांगौ।
 - नीम बिलाइआव एन्टीबेक्टीरेल गुन थायो। जाय बिगुराव थानाय खहा गोनां बेक्टिरियाजों दावहा नांनायाव मदद खालामो। जुदि निम बिलाइनि दैजों सानफ्रामबो मोखांनि महरखौ सुब्ला बिगुरनि एलार्जिनिफ्राय रेहाय मोनगोन।
 - नीम बिलाइनि दैजों मोखां सुब्ला मोखांनि सिथरफोराबो जानगार जायो। मानोना नीम बिलाइनि दैआ बिगुराव थानाय मैला आरो थावखौ जानगार खालामनायाव मदद खालामो। बेनिखायनो सिथर सिलानि जेंना जादोंब्ला सानफ्रामबो नीम बिलाइनि दैजों मोखांखौ सुनांगौ।
 - नीम बिलाइयाव थानाय एन्टीअक्सिडेन्ट आरो एन्टीसेप्टीक गुनआ खहा गोनां बेक्टरियाखौ जानगार खालामनायाव मदद खालामो। बेयो बिगुराव थानाय एक्साट्रा थावखौबो कन्ट्रल खालामो। जायजों मोखांनि महरा गुरै जायो।
 - नीम बिलाइनि दैजों मोखांनि महरखौ सुब्ला मोखांनि महरखौ जोंखोल नुयो। लोगोसे मोखांनि महराव गोसोम दागो सोमजिनाय आरो हुइजु हुजा जानायाबो जानगार जायो।
 NOTE: बे खौराङा नखराव नीम बिलाइनि दैखौ बाहायनायनि सायाव बिथा खालामनाय। बेखौ बाहायनायनि सिगां फाहामगिरिनि बोसोनखौ लाग्रो)। 